pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘รมว.สุชาติ’ ส่ง ‘ผู้ช่วยรัฐมนตรีฯ ลุยสระแก้ว ติดตามการขับเคลื่อนภารกิจตามนโยบายของกระทรวงแรงงาน
วันอังคารที่ 20 ตุลาคม 2563
‘รมว.สุชาติ’ ส่ง ‘ผู้ช่วยรัฐมนตรีฯ ลุยสระแก้ว ติดตามการขับเคลื่อนภารกิจตามนโยบายของกระทรวงแรงงาน
รัฐมนตรีสุชาติ’ มอบหมายให้ ผู้ช่วยรัฐมนตรีประจํากระทรวงแรงงาน ลงพื้นที่จังหวัดสระแก้ว ประชุมหัวหน้าส่วนราชการในสังกัดกระทรวงแรงงาน รับฟังสภาพปัญหา ขับเคลื่อนนโยบายสําคัญด้านแรงงาน พร้อมตรวจเยี่ยมกลุ่มอาชีพ/ กลุ่มผู้สูงอายุศูนย์พัฒนาคุณภาพชีวิต
วันที่ 20 ตุลาคม 2563 เวลา 10.00 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายไพโรจน์ โชติกเสถียร ผู้ตรวจราชการกระทรวงแรงงาน ร่วมลงพื้นที่จังหวัดสระแก้ว ตรวจเยี่ยมราชการ เพื่อประชุมติดตามการขับเคลื่อนภารกิจตามนโยบายของรัฐมนตรีว่าการกระทรวงแรงงาน พร้อมทั้งประชุมหัวหน้าส่วนราชการสังกัดกระทรวงแรงงานจังหวัดสระแก้ว และรับฟังบรรยายสรุปสถานการณ์และการขับเคลื่อนนโยบายด้านแรงงานที่สําคัญ รวมถึงปัญหาอุปสรรคด้านแรงงานในพื้นที่ ณ ห้องประชุมอาคารอํานวยการ ชั้น 2 สํานักงานพัฒนาฝีมือแรงงานสระแก้ว
ทั้งนี้ นายสุรชัย ได้ลงพื้นที่เยี่ยมชมการสาธิตการขับรถโฟลฺคลิฟท์ด้วยเครื่องจําลองการฝึก Simulator สถานที่ทดสอบมาตรฐานฝีมือแรงงานแห่งชาติ สาขาช่างเครื่องปรับอากาศในบ้านและการพาณิชย์ขนาดเล็ก ระดับ 1 และระดับ 2 และการฝึกอบรม เพื่อเตรียมความพร้อมการทดสอบมาตรฐานฝีมือแรงงานแห่งชาติ สาขาช่างเชื่อมอาร์กโลหะด้วยมือ สาขาช่างเชื่อม Tig และสาขาช่างเชื่อม Max ณ สํานักงานพัฒนาฝีมือแรงงานแห่งชาติ พร้อมชมกิจกรรมของกลุ่มอาชีพ/ กลุ่มผู้สูงอายุศูนย์พัฒนาคุณภาพชีวิตและส่งเสริมอาชีพผู้สูงอายุขององค์การบริหารส่วนตําบลวัฒนานคร อ.วัฒนานคร จ.สระแก้วอาทิ การทํามาลัยกร ผลิตภัณฑ์จากผ้าขาวม้า และผลิตภัณฑ์อื่นๆ เพื่อเชื่อมโยงตลาด OTOP ของจังหวัดสระแก้ว ปัจจุบัน โรงเรียนผู้สูงอายุ อบต.วัฒนานครได้เปิดรับนักเรียน จํานวน 2 รุ่น โดยรุ่นแรก จํานวน 70 คน และรุ่นที่ 2 จํานวน 30 คน
จากนั้น ผู้ช่วยรัฐมนตรีประจํากระทรวงแรงงาน ยังได้ตรวจเยี่ยม พร้อมมอบของเยี่ยมผู้ป่วยประกันสังคม ณ โรงพยาบาลสมเด็จพระยุพราชสระแก้ว จํานวน 10 ราย
รัฐบาลไทย-ข่าวทำเนียบรัฐบาล-‘สุชาติ’ มอบ ที่ปรึกษารัฐมนตรีฯ ส่งเสริมแรงงานสัมพันธ์แบบหุ้นส่วนในสถานประกอบการ จ.เพชรบุรี
วันอังคารที่ 20 ตุลาคม 2563
‘สุชาติ’ มอบ ที่ปรึกษารัฐมนตรีฯ ส่งเสริมแรงงานสัมพันธ์แบบหุ้นส่วนในสถานประกอบการ จ.เพชรบุรี
รัฐมนตรีว่าการกระทรวงแรงงาน มอบหมาย ที่ปรึกษารัฐมนตรีว่าการกระทรวงแรงงาน ประธานเปิดการประชุมมาตรการส่งเสริมแรงงานสัมพันธ์เชิงรุกในช่วงโควิด -19 ยกระดับคุณภาพชีวิตและผลิตภาพแรงงาน ส่งเสริมระบบแรงงานสัมพันธ์แบบหุ้นส่วน และบรรเทาปัญหาการเลิกจ้าง
เมื่อวันที่ 20 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานเปิดการประชุมมาตรการส่งเสริมแรงงานสัมพันธ์เชิงรุกในภาวะวิกฤต COVID-19 ยกระดับคุณภาพชีวิตและผลิตภาพแรงงาน ส่งเสริมระบบแรงงานสัมพันธ์แบบหุ้นส่วน และบรรเทาปัญหาการเลิกจ้าง ณ บริษัท ซีอาร์ซี ไทวัสดุ จํากัด สาขาเพชรบุรี ตําบลสมอพลือ อําเภอบ้านลาด จังหวัดเพชรบุรี โดยมี รองผู้ว่าราชการจังหวัดเพชรบุรี นายอําเภอบ้านลาด นายกองค์การบริหารส่วนตําบลสมอพลือ ผู้บริหารบริษัท ซีอาร์ซี ไทวัสดุ จํากัด และหัวหน้าส่วนราชการในสังกัดกระทรวงแรงงานจังหวัดเพขรบุรี ให้การต้อนรับ โดยที่ปรึกษารัฐมนตรีฯ กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรี ให้ความสําคัญกับการส่งเสริมระบบการจ้างงานเพื่อการขับเคลื่อนเศรษฐกิจของประเทศ และในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ดิฉันมาเป็นประธานเปิดการประชุมมาตรการส่งเสริมแรงงานสัมพันธ์เชิงรุกในภาวะวิกฤต COVID-19 ยกระดับคุณภาพชีวิตและผลิตภาพแรงงาน ส่งเสริมระบบแรงงานสัมพันธ์แบบหุ้นส่วน และบรรเทาปัญหาการเลิกจ้าง ซึ่งระบบแรงงานสัมพันธ์มีความสําคัญต่อระบบการจ้างงานและควรน้อมนําหลักปรัชญาเศรษฐกิจพอเพียงและศาสตร์พระราชาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาปรับใช้ในการสร้างแรงงานสัมพันธ์ที่ดีภายใต้กรอบแนวคิด” นายจ้างและลูกจ้างร่วมกันเป็นหุ้นส่วนการทํางาน” และร่วมมือในการพัฒนาระบบแรงงานสัมพันธ์ในองค์กร การแก้ไขปัญหาข้อพิพาทแรงงานและข้อขัดแย้ง โดยนําหลักสุจริตใจมาใช้เป็นหลักการเจรจาต่อรอง ตลอดจนการส่งเสริมและสนับสนุนให้เกิดความร่วมมือระหว่างนายจ้างและลูกจ้าง ก่อให้เกิดความสัมพันธ์อันดีและมิตรภาพที่ยั่งยืน และเกิดความสันติสุขในแวดวงแรงงาน โดยเฉพาะในช่วงที่กําลังอยู่ในสถานการณ์การแพร่ระบาดของโควิด – 19
นางธิวัลรัตน์ กล่าวอีกว่า การจัดการประชุมในวันนี้ ถือว่าเป็นประโยชน์ต่อการพัฒนาการบริหารแรงงานสัมพันธ์ นายจ้างลูกจ้างได้ร่วมกันเป็นหุ้นส่วนความคิด หุ้นส่วนชีวิตและหุ้นส่วนการทํางาน เกิดความมั่นคงก้าวหน้าในการดําเนินธุรกิจ ซึ่งในยุคโควิด -19 นี้ นายจ้างลูกจ้างต้องร่วมมือกันในเชิงรุก ไม่ก่อให้เกิดปัญหาข้อขัดแย้ง ต้องประดับประคอง ให้สถานประกอบกิจการดําเนินการต่อไปโดยไม่มีการเลิกจ้างหรือปิดกิจการ ควรมีการใช้ระบบทวิภาคีในการปรึกษาหารือ หรือเจรจากันหากมีความจําเป็น ต้องลดจํานวนลูกจ้าง ขอให้นํามาตรการและแนวทางบรรเทาปัญหาการเลิกจ้างมาใช้เป็นแนวทางในการดําเนินการแก้ไขปัญหาข้อพิพาทแรงงานและข้อขัดแย้ง และร่วมมือกันในการพัฒนาระบบแรงงานสัมพันธ์ในองค์กรต่อไป
รัฐบาลไทย-ข่าวทำเนียบรัฐบาล-กระทรวงยุติธรรม หารือการปฏิรูปตัวชี้วัดประสิทธิภาพกระบวนการยุติธรรมทางอาญา
วันอังคารที่ 20 ตุลาคม 2563
กระทรวงยุติธรรม หารือการปฏิรูปตัวชี้วัดประสิทธิภาพกระบวนการยุติธรรมทางอาญา
กระทรวงยุติธรรม หารือการปฏิรูปตัวชี้วัดประสิทธิภาพกระบวนการยุติธรรมทางอาญา
ในวันพฤหัสบดีที่ ๑๕ ตุลาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๑/๒๕๖๓ โดยมี พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม และคณะอนุกรรมการฯ เข้าร่วมการประชุมฯ เพื่อรับทราบผลการดําเนินงานการจัดเก็บและวิเคราะห์ข้อมูลตัวชี้วัดประสิทธิภาพกระบวนการยุติธรรมทางอาญา ประจําปี พ.ศ. ๒๕๖๒ พร้อมทั้ง พิจารณาข้อเสนอเพื่อปรับปรุงรายละเอียดตัวชี้วัดประสิทธิภาพกระบวนการยุติธรรมทางอาญา
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายขับเคลื่อนไทยไปด้วยกัน จังหวัดเชียงราย
วันอังคารที่ 20 ตุลาคม 2563
รมช.ธรรมนัส มอบนโยบายขับเคลื่อนไทยไปด้วยกัน จังหวัดเชียงราย
รมช.ธรรมนัส มอบนโยบายขับเคลื่อนไทยไปด้วยกัน จังหวัดเชียงราย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ มอบนโยบายทิศทางการขับเคลื่อนไทยไปด้วยกันจังหวัดเชียงราย ณ โรงแรม เฮอริเทจ เชียงราย อ.เมือง จ.เชียงราย ว่า จากคําสั่งการแต่งตั้งคณะกรรมการขับเคลื่อนไทยไปด้วยกัน ของนายกรัฐมนตรี เพื่อแก้ไขความเดือดร้อนของประชาชน ยกระดับชีวิตความเป็นอยู่ และเสริมสร้างศักยภาพในการพัฒนาประเทศตามหลักเศรษฐกิจพอเพียง
โดยแนวทางการให้นโยบายท่ีสําคัญเพื่อพัฒนาจังหวัดเชียงราย ได้แก่ 1. การพัฒนาแหล่งน้ําอย่างยั่งยืนมีการผันน้ําและกักเก็บน้ําแม่น้ํากก ให้เพียงพอต้องการใช้อุปโภค บริโภคในพื้นที่จังหวัดเชียงรายและจังหวัดพะเยา พร้อมเร่งรัดโครงการชลประทาน เช่น อ่างเก็บน้ําแม่คํา อ่างเก็บน้ําโป่งขาม อ่างเก็บน้ําแม่สลอง อ่างเก็บน้ํายางมื้น อ่างเก็บน้ําปูนหลวงและอ่างเก็บน้ําแม่แสลบ 2. โครงการรถไฟรางคู่ เด่นชัย-พะเยา-เชียงราย-เชียงของ จะประมูลงานปี 2564
3. โครงการ 1 ตําบล 1 กลุ่มทฤษฎีใหม่ ของกระทรวงเกษตรและสหกรณ์ และกรมพัฒนาชุมชน 4. เร่งแก้ไขปัญหาราคาข้าวตกต่ําโดยการตลาด สร้างแบรนด์ ข้าวเหนียวและข้าวหอมมะลิ ให้ อ.ต.ก. นํารูปแบบ พะเยาโมเดล มาปรับใช้ ทาง อ.ต.ก. รับซื้อข้าวเปลือก มาแปรรูปเป็นข้าวสาร จัดหาช่องทางการตลาด แบรนด์ อ.ต.ก. “ข้าวหอมมะลิเชียงราย”“ข้าวเหนียวเชียงราย”
รัฐบาลไทย-ข่าวทำเนียบรัฐบาล-“ปลัดดีอีเอส” ร่วมแสดงความยินดีวันคล้ายวันสถาปนาศูนย์ไซเบอร์ทหารครบรอบ 3 ปี
วันอังคารที่ 6 ตุลาคม 2563
“ปลัดดีอีเอส” ร่วมแสดงความยินดีวันคล้ายวันสถาปนาศูนย์ไซเบอร์ทหารครบรอบ 3 ปี
“ปลัดดีอีเอส” ร่วมแสดงความยินดีวันคล้ายวันสถาปนาศูนย์ไซเบอร์ทหารครบรอบ 3 ปี
เมื่อวันอังคารที่ 6 ตุลาคม พ.ศ. 2563 นางสาวอัจฉรินทร์ พัฒนพันธ์ชัย ปลัดกระทรวงดีอีเอส ร่วมแสดงความยินดีเนื่องในโอกาสวันคล้ายวันสถาปนาศูนย์ไซเบอร์ทหาร สํานักผู้บัญชาการทหารสูงสุด กองบัญชาการกองทัพไทย ครบรอบ 3 ปี โดยมี พลตรี ชาติชาย ชัยเกษม ผู้อํานวยการศูนย์ไซเบอร์ทหาร สํานักผู้บัญชาการทหารสูงสุด ให้การต้อนรับ ณ ห้องเอนกประสงค์ ชั้น 1 อาคาร 7 กองบัญชาการกองทัพไทย (แจ้งวัฒนะ)
****************
รัฐบาลไทย-ข่าวทำเนียบรัฐบาล-ความคืบหน้าโครงการเพิ่มปริมาณน้ำต้นทุนให้เขื่อนภูมิพล
วันอังคารที่ 6 ตุลาคม 2563
ความคืบหน้าโครงการเพิ่มปริมาณน้ําต้นทุนให้เขื่อนภูมิพล
สรุปการตอบกระทู้ถามในการประชุมวุฒิสภา วันจันทร์ที่ ๓๑ สิงหาคม ๒๕๖๓
เรื่อง ความคืบหน้าโครงการเพิ่มปริมาณน้ําต้นทุนให้เขื่อนภูมิพล
ผู้ตั้งกระทู้ถาม นายกิตติศักดิ์ รัตนวราหะ
ถาม นายกรัฐมนตรี
ผู้ตอบ รัฐมนตรีช่วยว่าการกระทรวงเกษตรและสหกรณ์ (นายประภัทร โพธสุธน)
ผู้ถาม : นายกิตติศักดิ์ รัตนวราหะ ถามกระทู้โดยสรุปดังนี้
ด้วยเขื่อนภูมิพลเป็นแหล่งน้ําสําคัญที่ใช้ในการอุปโภคและบริโภคของประชาชน ในลุ่มน้ําเจ้าพระยา ๒๒ จังหวัดโดยเขื่อนสามารถรองรับน้ําได้สูงสุด ๑๓,๔๖๒ ล้านลูกบาศก์เมตร แต่ปัจจุบันมีปริมาณน้ําอยู่ที่ ๔,๔๓๗ ล้านลูกบาศก์เมตร และนํามาใช้ได้จริงเพียง ๖๓๖ ล้านลูกบาศก์เมตร เท่านั้น ทั้งยังเหลือพื้นที่เก็บน้ําได้อีก จึงมีโครงการเพิ่มปริมาณน้ําต้นทุนให้แก่เขื่อนภูมิพล โดยผันน้ําจากแม่น้ํายวมมาเก็บไว้ยังเขื่อนภูมิพล ซึ่งโครงการนี้จะแบ่งออกเป็น ๓ งาน คือ งานเขื่อนน้ํายวม และอาคารประกอบงานสถานีสูบน้ําบ้านสามเงาและอาคารประกอบ และงานระบบอุโมงค์และถังพักน้ํา มูลค่า โครงการ ๗๐,๐๐๐ ล้านบาท ใช้เวลาดําเนินการ ๕ ปี เมื่อโครงการนี้สําเร็จจะช่วยเพิ่มพื้นที่ เพาะปลูกในลุ่มน้ําเจ้าพระยาในฤดูแล้งได้ถึง ๑.๖ ล้านไร่ เพิ่มน้ําอุปโภคและบริโภคได้ ประมาณ ๓๐๐ ล้านลูกบาศก์เมตรต่อปีและเพิ่มปริมาณน้ําผ่านเขื่อนเจ้าพระยาอีก ๒๐ ลูกบาศก์เมตรต่อวินาที นอกจากนี้ จากผลการศึกษาความคุ้มค่าทางเศรษฐศาสตร์พบว่า มีความคุ้มค่าอยู่ที่ ร้อยละ ๑๑.๑๙ ซึ่งถือว่ามีความเหมาะสมในการลงทุน ประกอบกับเป็นโครงการเพิ่มประสิทธิภาพ การชลประทานตามแผนยุทธศาสตร์การบริหารจัดการทรัพยากรน้ํา ๒๐ ปีของสํานักงานทรัพยากรน้ําแห่งชาติ อีกด้วย
ขอเรียนถามว่า รัฐบาลมีความคืบหน้าในการดําเนินการโครงการเพิ่มปริมาณน้ําต้นทุนให้เขื่อนภูมิพลหรือไม่อย่างไร และโครงการนี้มีความจําเป็นมากน้อยเพียงใดนอกจากนี้ ขอเสนอให้รัฐบาลก่อสร้างอ่างเก็บน้ําแบบพวงหรืออ่างหลุมขนมครกในจังหวัดภาคเหนือตอนล่าง
ผู้ตอบ : รัฐมนตรีช่วยว่าการกระทรวงเกษตรและสหกรณ์ (นายประภัทร โพธสุธน) ตอบชี้แจงกระทู้โดยสรุปดังนี้
นายประภัทร โพธสุธน รัฐมนตรีช่วยว่าการกระทรวงเกษตรและสหกรณ์ผู้ได้รับมอบหมายให้ตอบกระทู้ถามตอบชี้แจงว่า ในเวลาปกติเขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์กักเก็บน้ําได้รวมกันประมาณ ๒๔,๐๐๐ ล้านลูกบาศก์เมตร นํามาใช้ได้ประมาณ ๒๐,๐๐๐ ล้านลูกบาศก์เมตรสามารถหล่อเลี้ยงพื้นที่ ๒๒ จังหวัด และทํานาในเขตชลประทาน ได้ประมาณ ๑๒ ล้านไร่ อย่างไรก็ดี ตั้งแต่ปี ๒๕๕๘ เป็นต้นมา เกิดปัญหาขาดแคลนน้ํามีน้ําใช้ได้ ประมาณ ๑๐,๐๐๐ ล้านลูกบาศก์เมตร และในปี ๒๕๖๒ - ๒๕๖๓ เหลือน้ําใช้เพียง ๓,๐๐๐ ล้านลูกบาศก์เมตร ในขณะที่พื้นที่ทํานาเท่าเดิม ทําให้ปีที่ผ่านมาบางพื้นที่ไม่มีโอกาสทํานาหรือทําการเกษตรและปัจจุบันทํานาได้เพียง ๕ ล้านไร่ ดังนั้น การหาน้ํามาเติมให้เขื่อนจึงมีความจําเป็นอย่างยิ่ง โดยแม่น้ํายวมและแม่น้ําเงาที่ไหลผ่านประเทศไทยประมาณ ๔,๐๐๐ ล้านลูกบาศก์เมตร มิได้มีการนําน้ําไปใช้ประโยชน์ จึงสมควรที่จะผันน้ํามาเติมให้เขื่อนภูมิพลโดยสร้างเขื่อนทดน้ําที่อําเภอขุนยวมและใช้เครื่องสูบน้ํา ๖ เครื่อง ซึ่งขณะนี้ออกแบบเสร็จแล้ว ทําการปั๊มน้ําขึ้นไป ๑๗๐ เมตร ให้ไหลลงอุโมงค์ ใช้งบประมาณ ๗๐,๐๐๐ ล้านบาท ซึ่งถือว่าเป็นโครงการที่มีความคุ้มค่า และขณะนี้อยู่ระหว่างตั้งงบประมาณ โดยจะดําเนินการสร้างเขื่อน สถานีสูบน้ํา และอุโมงค์ตามลําดับ นอกจากนี้ เห็นด้วยกับข้อเสนอของท่านสมาชิกวุฒิสภา
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-โครงการรถไฟฟ้าชานเมือง สายสีแดง
วันอังคารที่ 6 ตุลาคม 2563
โครงการรถไฟฟ้าชานเมือง สายสีแดง
สรุปการตอบกระทู้ถามในการประชุมวุฒิสภา วันจันทร์ที่ ๑๗ สิงหาคม ๒๕๖๓
เรื่อง โครงการรถไฟฟ้าชานเมือง สายสีแดง
ผู้ตั้งกระทู้ถาม นายสุรเดช จิรัฐิติเจริญ
ถาม รัฐมนตรีว่าการกระทรวงคมนาคม
ผู้ตอบ รัฐมนตรีช่วยว่าการกระทรวงคมนาคม (นายถาวร เสนเนียม)
ผู้ถาม : นายสุรเดช จิรัฐิติเจริญ ถามกระทู้โดยสรุปดังนี้
ด้วยกรุงเทพมหานครและปริมณฑลมีโครงข่ายรถไฟฟ้าเป็นจํานวนมาก ซึ่งในส่วนของการรถไฟแห่งประเทศไทยรับผิดชอบโครงการรถไฟฟ้าชานเมืองสายสีแดง สายเหนือ บางซื่อ - รังสิตสายใต้ บางซื่อ - หัวลําโพง - มหาชัย สายตะวันออก บางซื่อ - มักกะสัน - ฉะเชิงเทรา และสายตะวันตกบางซื่อ - ตลิ่งชัน - ศาลายา โดยทุกเส้นทางเริ่มต้น ที่สถานีกลางบางซื่อซึ่งมีขนาดใหญ่ที่สุดในอาเซียนกรณีโครงการรถไฟฟ้าสายสีแดงช่วงบางซื่อ - ตลิ่งชัน และ บางซื่อ - รังสิต มีการก่อสร้างเสร็จแล้วแต่ยังไม่เปิดการเดินรถไฟฟ้า ทั้งนี้ จากความล่าช้าของโครงการเดินรถไฟฟ้าจะทําให้เสียโอกาสในทุก ๆ ด้าน
ขอเรียนถามว่า โครงการรถไฟฟ้าชานเมืองสายสีแดงช่วงบางซื่อ - ตลิ่งชัน และ บางซื่อ - รังสิตเริ่มโครงการก่อสร้างเมื่อไร ก่อสร้างเสร็จเมื่อไร และใช้งบประมาณจํานวนเท่าไร นอกจากนี้ ช่วงบางซื่อ - รังสิต มีแหล่งเงินทุนเพื่อดําเนินการจากที่ใด กําหนดเปิดการเดินรถไฟฟ้าชานเมืองสายสีแดงจะเริ่มได้เมื่อไรมีวิธีการบริหารการเดินรถอย่างไร และปัจจุบันมีความคืบหน้าในการเตรียมการเดินรถอย่างไร
ผู้ตอบ : รัฐมนตรีช่วยว่าการกระทรวงคมนาคม (นายถาวร เสนเนียม) ตอบชี้แจงกระทู้โดยสรุปดังนี้
นายถาวร เสนเนียม รัฐมนตรีช่วยว่าการกระทรวงคมนาคมตอบชี้แจงว่า กรณีโครงการรถไฟฟ้าชานเมืองสายสีแดงบางซื่อ - ตลิ่งชัน ได้เริ่มก่อสร้างเมื่อวันที่ ๑๕ มกราคม ๒๕๕๒ แล้วเสร็จเมื่อ ๔ กรกฎาคม ๒๕๕๕ งบประมาณเป็นเงิน ๙,๐๘๗ ล้านบาทเศษในส่วนความล่าช้าของโครงการ เกิดจากการเชื่อมต่อให้เป็นระบบเดียวกันกับรถไฟฟ้าสายสีแดงบางซื่อรังสิต ซึ่งเมื่อช่วงบางซื่อ - รังสิตยังไม่แล้วเสร็จ ส่งผลให้เส้นทางฝั่งตะวันตกบางซื่อ - ตลิ่งชัน จึงยังเดินรถไม่ได้ ในส่วนรถไฟฟ้าชานเมืองสายสีแดงช่วงบางซื่อ - รังสิต มีทั้งหมด ๓ สัญญา โดยสัญญาที่ ๒ งานแล้วเสร็จเมื่อวันที่ ๑๕ ตุลาคม ๒๕๖๒ และสัญญาที่ ๑ กําหนดแล้วเสร็จวันที่ ๒ พฤษภาคม ๒๕๖๓ สําหรับสัญญาที่ ๓ กําหนดแล้วเสร็จในปี ๒๕๖๓ กรณีปัญหาความล่าช้าของโครงการเกิดจากการเชื่อมการใช้ไฟฟ้ากับการไฟฟ้านครหลวง รวมถึงการประสานงานเพื่อเข้าพื้นที่ของผู้รับจ้าง (การส่งมอบพื้นที่) รวมทั้งการหากระแสไฟฟ้าเพื่อทดสอบระบบการเดินรถ ในด้านงบประมาณโครงการ ในสัญญาที่ ๑ และ สัญญาที่ ๒ ใช้เงินกู้จาก JICA ๙๑ % และการรถไฟแห่งประเทศไทย สมทบ ๙ % ในส่วนสัญญาที่ ๓ ใช้เงินกู้ JICA ๑๐๐ % โดยรวมใช้งบประมาณทั้งหมด ๙๓,๙๕๐ ล้านบาทเศษ ในส่วนการเดินรถภายหลังจากการดําเนินการโครงการแล้วเสร็จในเดือนกรกฎาคม ๒๕๖๔ จะเปิดการเดินรถไฟฟ้าได้ในเดือนพฤศจิกายน ๒๕๖๔ อย่างไรก็ตาม ขณะนี้การรถไฟแห่งประเทศไทยได้ทําสัญญาซื้อรถไฟฟ้าทั้งหมด ๒๕ ขบวน และทยอยส่งมอบแล้ว ๑๕ ขบวน นอกจากนี้ การรถไฟแห่งประเทศไทยได้ใช้ระบบการเดินรถแบบการให้เอกชนร่วมลงทุนกับรัฐ (PPP) ซึ่งได้ผ่านขั้นตอนการศึกษาแล้ว อยู่ระหว่างขั้นตอนเสนอกระทรวงคมนาคมพิจารณา สําหรับกรณีความล่าช้าของโครงการรถไฟฟ้าชานเมืองส่งผลให้ต้องสูญเสียโอกาสในด้านต่าง ๆ นั้น กระทรวงคมนาคมจะมีการถอดบทเรียนดังกล่าวเพื่อไม่ให้เกิดปัญหาความล่าช้าขึ้นมาอีก
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-นฤมล ปูทางพัฒนาฝีมือผู้ต้องขัง สร้างอาชีพหลังพ้นโทษ
วันอังคารที่ 6 ตุลาคม 2563
นฤมล ปูทางพัฒนาฝีมือผู้ต้องขัง สร้างอาชีพหลังพ้นโทษ
รัฐมนตรีช่วยว่าการกระทรวงแรงงาน เผย ปูทางเสริมทักษะให้แก่ผู้ต้องขัง เพิ่มโอกาสในการประกอบอาชีพ ให้มีอาชีพ มีรายได้ หาเลี้ยงตนเองและครอบครัวหลังพ้นโทษ
ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กระทรวงแรงงานโดยกรมพัฒนาฝีมือแรงงาน (กพร.) มีเป้าหมายส่งเสริมและให้โอกาสการมีงานทําแก่ผู้ที่อยู่ในระหว่างกระบวนการพัฒนาพฤตินิสัย ให้สามารถอยู่ร่วมกับผู้อื่นได้หลังพ้นโทษ ประกอบด้วย ผู้ที่อยู่ในความดูแลของกรมราชทัณฑ์ กรมควบคุมความประพฤติ กรมพินิจและคุ้มครองเด็กและเยาวชน เพื่อให้กลุ่มบุคคลดังกล่าวเป็นพลเมืองดี มีความรู้ความสามารถด้านวิชาชีพ นําไปสู่การประกอบอาชีพ เพื่อสร้างรายได้ดูแลตนเองและครอบครัว ตลอดจนการเป็นกําลังแรงงานที่มีฝีมือต่อการพัฒนาเศรษฐกิจของประเทศต่อไป
รมช.แรงงาน กล่าวต่อว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี มีแนวทางนโยบายการบริหารราชการแผ่นดิน เพื่อพัฒนาประเทศให้ก้าวไปข้างหน้าด้วยความมั่นคง สังคมไทยมีความสงบสุข สามัคคีและเอื้ออาทร ให้คนไทยมีชีวิตที่ดีขึ้น เศรษฐกิจไทยมีความแข็งแกร่งและมีความสามารถในการแข่งขันสูงขึ้น การพัฒนาศักยภาพแรงงานให้มีความรู้ความสามารถ จึงไม่จํากัดอยู่เพียงแรงงานในระบบ นอกระบบหรือภาคเกษตรเท่านั้น แรงงานในกลุ่มเปราะบางอย่าง เช่น ผู้ต้องขังที่ใกล้พ้นโทษ ควรได้รับโอกาสพัฒนาทักษะฝีมือเพื่อเป็นแรงงานใหม่ที่มีคุณภาพ ไม่เป็นภาระของสังคม การเสริมทักษะฝีมือในระหว่างการพัฒนาพฤตินิสัยในเรือนจํา จึงมีส่วนสําคัญที่ช่วยให้แรงงานเหล่านี้ได้พัฒนาตนเอง สามารถประกอบอาชีพอิสระได้เมื่อพ้นโทษ รวมถึงอยู่ร่วมกับสังคมอย่างปกติสุข
นายธวัช เบญจาทิกุล อธิบดีกรมพัฒนาฝีมือแรงงาน กล่าวเพิ่มเติมว่า ในปี 2563 มีเป้าหมายการฝึกอบรมให้แก่ผู้ต้องขังและเยาวชนในสถานพินิจ ผ่านโครงการฝึกอบรมแรงงานกลุ่มเป้าหมายเฉพาะ เพื่อเพิ่มโอกาสในการประกอบอาชีพ จํานวน 1,440 คน ซึ่งมีผู้เข้ารับและผ่านการอบรม จํานวน 2,053 คน จากการสํารวจข้อมูลการติดตามการมีงานทํา พบว่า มีผู้ตอบแบบสอบถามจํานวนทั้งสิ้น 2,552 คน มีงานทํา 306 คน คิดเป็นร้อยละ 11.99 และมีรายได้เฉลี่ยต่อเดือน 6,890 บาท หลักสูตรที่ดําเนินการฝึก เช่น การปูกระเบื้อง ช่างเดินสายไฟฟ้าภายในอาคาร การทําและปูพื้นด้วยอิฐคอนกรีตตัวหนอน โดยสถาบันพัฒนาฝีมือแรงานสุรินทร์ มีผู้ผ่านการฝึกอบรมจํานวน 110 คน การตัดเย็บเสื้อผ้าสตรี โดยสถาบันพัฒนาฝีมือแรงงาน 25 นราธิวาส มีผู้ผ่านการฝึกอบรมจํานวน 77 คน ช่างเย็บจักรอุตสาหกรรม(เสื้อผ้าสําเร็จรูป) เทคนิคการทําทองรูปพรรณ โดยสํานักงานพัฒนาฝีมือแรงงานตาก มีผู้ผ่านการอบรมจํานวน 73 คน เป็นต้น ซึ่งเป็นหลักสูตรที่ช่วยให้กลุ่มผู้ต้องขังสามารถสร้างอาชีพ มีรายได้หลังพ้นโทษ และได้รับโอกาสกลับคืนสู่สังคมอีกครั้ง
“หลักสูตรต่างๆ ที่ดําเนินการฝึกอบรมนั้น มีความสําคัญยิ่งต้องการส่งเสริมและให้โอกาสแก่ผู้ที่อยู่ในกระบวนการพัฒนาพฤตินิสัย ผู้ต้องขัง ตลอดจนผู้ถูกควบคุมความประพฤติในกรณีต่าง ๆ ที่ใกล้พ้นโทษ ให้มีโอกาสกลับคืนสู่สังคม สามารถใช้ชีวิตร่วมกับผู้อื่นได้ โดยในปีงบประมาณ พ.ศ. 2564 จะได้เดินหน้าสานต่อ เพื่อให้เกิดประโยชน์ต่อกลุ่มคนดังกล่าว ซึ่งเป็นบุคคลสําคัญในกลไกการขับเคลื่อนเศรษฐกิจของประเทศต่อไป” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-นโยบายเร่งด่วน การพัฒนาระบบการให้บริการประชาชน
วันอังคารที่ 6 ตุลาคม 2563
นโยบายเร่งด่วน การพัฒนาระบบการให้บริการประชาชน
วันอังคารที่ 6 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การพัฒนาระบบการให้บริการประชาชน เป็นนโยบายเร่งด่วนที่รัฐบาลให้ความสําคัญ โดยตลอดระยะเวลา 1 ปี ที่ผ่านมา ได้นําเทคโนโลยีดิจิทัลมาใช้ให้บริการประชาชน เช่น พัฒนาระบบร้องทุกข์ผู้บริโภคออนไลน์ /จัดทําฐานข้อมูลการถือครองที่ดินทั้งประเทศ /โปรแกรมคํานวณภาษีอากรและค่าธรรมเนียมผ่านเว็บไซต์ /รับชําระภาษีรถประจําปีผ่านโทรศัพท์เคลื่อนที่ /พัฒนาระบบและกลไกดูแลความมั่นคงปลอดภัยไซเบอร์ของหน่วยงานรัฐ /ยกเลิกการขอรับสําเนาเอกสารจากประชาชน นอกจากนี้ ยังพัฒนาการให้บริการสําหรับแรงงานและผู้ประกอบการผ่านระบบอิเล็กทรอนิกส์ ตรวจสอบยอดเงินสะสมกรณีชราภาพ เงินสมทบ การเบิกจ่ายสิทธิประโยชน์และเปลี่ยนสถานพยาบาลของผู้ประกันตน ที่มีผู้ใช้บริการแล้วกว่า 7,200,000 ราย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ส่งเสริมการพัฒนาพันธุ์ข้าว ช่วยประชาสัมพันธ์ ข้าวกข43 ดีกับคนต้องการลดน้ำหนัก/เบาหวาน
วันอังคารที่ 6 ตุลาคม 2563
นายกฯ ส่งเสริมการพัฒนาพันธุ์ข้าว ช่วยประชาสัมพันธ์ ข้าวกข43 ดีกับคนต้องการลดน้ําหนัก/เบาหวาน
นายกฯ ส่งเสริมการพัฒนาพันธุ์ข้าว ช่วยประชาสัมพันธ์ ข้าวกข43 ดีกับคนต้องการลดน้ําหนัก/เบาหวาน
นางสาวรัชดา ธนาดิเรก รองโฆษกประจําสํานักรัฐมนตรี เปิดเผยว่า ก่อนเริ่มการประชุมครม. นายกรัฐมนตรี ได้มอบข้าวกข43 แก่คณะรัฐมนตรีและผู้เข้าร่วมประชุม อีกทั้งยังฝากให้ทีมโฆษกรัฐบาลประชาสัมพันธ์ข้าวพันธุ์นี้ด้วย เพราะรัฐบาลมีนโยบายส่งเสริมการพัฒนาพันธุ์ข้าวที่มีคุณสมบัติตรงตามความต้องการตลาด และเหมาะสมกับสภาพภูมิอากาศ รวมถึงมีความต้านทานต่อโรค
สําหรับข้าวพันธุ์กข43 เป็นพันธุ์ข้าวจากการผสมข้ามพันธุ์ระหว่างพันธุ์ข้าวเจ้าหอมสุพรรณบุรี (พันธุ์แม่) กับพันธุ์สุพรรณบุรี1 (พันธุ์พ่อ) มีความความนุ่มอร่อย กลิ่นหอมอ่อนๆ ได้รับการรับรองพันธุ์ข้าวตั้งแต่ปี 2552
คุณสมบัติที่โดดเด่นคือเป็นพันธุ์ข้าวที่มีอายุการเก็บเกี่ยวสั้น เพียง 95 วันก็เก็บเกี่ยวได้ อีกทั้งยังเป็นพันธุ์ข้าวที่มีความต้านทานต่อโรคใบไหม้และปัญหาเพลี้ยกระโดดสีน้ําตาลมากไปกว่านั้น ยังมีคุณสมบัติเชิงสุขภาพด้วย จากการศึกษาวิจัยของกรมการข้าว ร่วมกับคณะแพทยศาสตร์โรงพยาบาลรามาธิบดีมหาวิทยาลัยมหิดล พบว่า ข้าวพันธุ์ กข43ให้ปริมาณน้ําตาลกลูโคสต่ํากว่าข้าวชนิดอื่น ๆ มีค่าดัชนีน้ําตาลอยู่ที่ 57.5 จึงเหมาะกับผู้ที่ต้องการลดน้ําหนัก ผู้ที่ใส่ใจน้ําตาลในอาหาร หรือผู้เป็นโรคเบาหวานเป็นอย่างยิ่ง
--------------------------------------
รัฐบาลไทย-ข่าวทำเนียบรัฐบาล-ครม. เห็นชอบให้มีการเลือกตั้ง อบจ. 76 จังหวัด
วันอังคารที่ 6 ตุลาคม 2563
ครม. เห็นชอบให้มีการเลือกตั้ง อบจ. 76 จังหวัด
ครม. เห็นชอบให้มีการเลือกตั้ง อบจ. 76 จังหวัด
นายอนุชา บูรพชัยศรี โฆษกประจําสํานักนายกรัฐมนตรี เปิดเผย คณะรัฐมนตรีเห็นชอบให้มีการเลือกตั้ง สมาชิกสภาองค์การบริหารส่วนจังหวัด (อบจ.) 76 จังหวัด โดยให้ กกต. เป็นผู้กําหนดวันเลือกตั้งตามความเหมาะสม หลังจากที่ได้รับแจ้งจาก ครม. ภายใน 60 วัน
ปัจจุบันสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น ได้แก่ องค์การบริหารส่วนจังหวัด เทศบาล องค์การบริหารส่วนตําบล กรุงเทพมหานคร และเมืองพัทยา ได้ครบวาระการดํารงตําแหน่งทั่วประเทศแล้ว ในเดือนพฤษภาคม 2561แต่ยังคงอยู่ปฏิบัติหน้าที่ต่อไปตามคําสั่งหัวหน้าคณะรักษาความสงบแห่งชาติ และประกาศคณะรักษาความสงบแห่งชาติที่เกี่ยวข้อง
ทั้งนี้ กระทรวงมหาดไทยและสํานักงานคณะกรรมการการเลือกตั้ง ได้ประชุมหารือร่วมกันเพื่อเตรียมความพร้อมในการเลือกตั้ง
ความพร้อมของกระทรวงมหาดไทย
1) ข้อมูลจํานวนราษฎรที่ใช้ในการแบ่งเขตเลือกตั้งสํานักทะเบียนกลาง กรมการปกครอง ได้ประกาศจํานวนราษฎรทั่วราชอาณาจักรตามหลักฐานการทะเบียนราษฎร
2) การรวมหมู่บ้านเป็นเขตเลือกตั้งสําหรับการเลือกตั้งขององค์การบริหารส่วนตําบล กรณีหมู่บ้านใดในเขตองค์การบริหารส่วนตําบลมีราษฎรตามหลักฐานการทะเบียนไม่ถึง 25 คน ให้รวมหมู่บ้านนั้นกับหมู่บ้านที่มีพื้นที่ติดต่อกัน ดําเนินการเรียบร้อยแล้ว
3) การเตรียมความพร้อมด้านงบประมาณค่าใช้จ่ายในการเลือกตั้งขององค์กรปกครองส่วนท้องถิ่น กระทรวงมหาดไทยได้แจ้งจังหวัดกําชับองค์กรปกครองส่วนท้องถิ่นเตรียมการจัดทํางบประมาณรายจ่ายประจําปี พ.ศ. 2564 เพื่อเป็นค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่นไว้เป็นการล่วงหน้า โดยเฉพาะการจัดเตรียมงบประมาณเพิ่มเติมเพื่อรองรับการจัดการเลือกตั้งภายใต้สถานการณ์การแพร่ระบาดของโรคติดเชื้อไวรัสโควิด-19 และองค์กรปกครองส่วนท้องถิ่นได้ตั้งงบประมาณสําหรับการเลือกตั้งขององค์กรปกครองส่วนท้องถิ่นในปีงบประมาณ พ.ศ. 2564 ไว้พร้อมแล้ว
ความพร้อมของสํานักงานคณะกรรมการการเลือกตั้ง
1) ออกระเบียบและประกาศคณะกรรมการการเลือกตั้งแล้ว
2) ดําเนินการแบ่งเขตเลือกตั้งขององค์การบริหารส่วนจังหวัดครบทุกแห่งและประกาศในราชกิจจานุเบกษาแล้ว
3) ดําเนินการสรรหาคณะกรรมการการเลือกตั้งประจําองค์กรปกครองส่วนท้องถิ่นครบทุกองค์กรปกครองส่วนท้องถิ่นแล้ว
4) ดําเนินการอบรมผู้อํานวยการการเลือกตั้งประจําจังหวัด ผู้อํานวยการการเลือกตั้งประจําองค์กรปกครองส่วนท้องถิ่น และผู้ปฏิบัติงานที่เกี่ยวข้องในระดับจังหวัดและระดับอําเภอ จํานวน 10,749 คน ดําเนินการเสร็จสิ้นแล้วในเดือนกันยายน 2563 สําหรับการอบรมคณะกรรมการประจําหน่วยเลือกตั้ง จะดําเนินการเมื่อมีการประกาศให้มีการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น
--------------------------------
รัฐบาลไทย-ข่าวทำเนียบรัฐบาล-​การรถไฟฟ้าขนส่งมวลชนแห่งประเทศไทย ชี้แจงการเปลี่ยนแปลง TOR โครงการรถไฟฟ้าสายสีส้ม
วันอังคารที่ 6 ตุลาคม 2563
​การรถไฟฟ้าขนส่งมวลชนแห่งประเทศไทย ชี้แจงการเปลี่ยนแปลง TOR โครงการรถไฟฟ้าสายสีส้ม
​การรถไฟฟ้าขนส่งมวลชนแห่งประเทศไทย ชี้แจงการเปลี่ยนแปลง TOR โครงการรถไฟฟ้าสายสีส้ม
วันจันทร์ที่ 5 ตุลาคม พ.ศ. 2563 นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย ชี้แจงกรณีคณะกรรมการคัดเลือกได้มีมติเห็นชอบเปลี่ยนแปลงเงื่อนไขเอกสารประกวดราคาใหม่ (TOR) โครงการรถไฟฟ้าสายสีส้ม หลังจากที่มีการขายซองประกวดราคาไปแล้วว่า การปรับปรุงเงื่อนไขในการคัดเลือกเอกชน หรือส่วนใดส่วนหนึ่งของประกาศเชิญชวนและเอกสารสําหรับการคัดเลือกเอกชน (RFP) เป็นแนวทางปฏิบัติโดยทั่วไปที่หน่วยงานของรัฐอื่นได้เคยดําเนินการในการคัดเลือกเอกชนร่วมลงทุน ทั้งนี้ การปรับปรุงวิธีการประเมินข้อเสนอในครั้งนี้เป็นการดําเนินการตามหน้าที่และอํานาจตามกฎหมายและข้อกําหนดที่เกี่ยวข้องครบถ้วนแล้ว โดยคํานึงถึงประโยชน์สูงสุดที่รัฐจะได้รับจากการได้ผู้ร่วมลงทุนที่มีศักยภาพในการดําเนินงานด้านเทคนิคในการก่อสร้างโครงการรถไฟฟ้า ส่งผลให้ประชาชนได้รับการให้บริการระบบขนส่งมวลชนที่มีมาตรฐานและความปลอดภัยสูงที่สุด และบรรลุวัตถุประสงค์ในการจัดทําบริการสาธารณะของ รฟม.
นอกจากนี้ การดําเนินการต่าง ๆ ของ รฟม. และคณะกรรมการคัดเลือกในทุกขั้นตอน ได้มีการพิจารณาและคํานึงถึงมติคณะรัฐมนตรี ประกอบการดําเนินการตามพระราชบัญญัติการร่วมลงทุนระหว่างรัฐและเอกชน พ.ศ. 2562 กฎหมายลําดับรอง และกฎหมายอื่น ๆ ที่เกี่ยวข้องแล้ว
------------------------------------
รัฐบาลไทย-ข่าวทำเนียบรัฐบาล-นายกรัฐมนตรีลั่นดำเนินคดีกับทุกคนที่เกี่ยวข้องกับคดีบอส อยู่วิทยา หากพบหลักฐานโยงว่ากระทำความผิดหรือทุจริต
วันอังคารที่ 6 ตุลาคม 2563
นายกรัฐมนตรีลั่นดําเนินคดีกับทุกคนที่เกี่ยวข้องกับคดีบอส อยู่วิทยา หากพบหลักฐานโยงว่ากระทําความผิดหรือทุจริต
นายกรัฐมนตรีลั่นดําเนินคดีกับทุกคนที่เกี่ยวข้องกับคดีนายวรยุทธ อยู่วิทยา หรือ บอส หากพบหลักฐานโยงว่ากระทําความผิดหรือทุจริต
วันนี้ (6 ต.ค. 63) เวลา 13.15 น. ณ ตึกสันติไมตรี (หลังใน) ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงถึงคดีที่อยู่ในความสนใจของประชาชน กรณีการลักลอบค้าสัตว์ป่า ซึ่งได้มีการตั้งคณะกรรมการสอบสวนเพื่อสืบหาข้อเท็จจริง พร้อมกําชับให้กระทรวงทรัพยากรธรรมชาติและสิ่งแวดล้อมเร่งสืบหาข้อเท็จจริง
นายกรัฐมนตรีกล่าวถึงการดําเนินคดีอาญาต่อนายวรยุทธ อยู่วิทยา หรือ บอส ทราบว่า ขณะนี้ อินเตอร์โพลได้ออกหมายแดงแล้ว ซึ่งเจ้าหน้าที่ตํารวจสามารถดําเนินการจับกุมได้ทันที เพื่อนําตัวเข้าสู่การดําเนินคดีตามกฎหมาย ขณะเดียวกัน คณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) กรมสอบสวนคดีพิเศษ (DSI) และสํานักงานตํารวจแห่งชาติ ตั้งคณะกรรมการตรวจสอบดําเนินคดีกับผู้เกี่ยวข้องทุกฝ่ายรวมทั้งเจ้าหน้าที่ตํารวจ หากพบหลักฐานว่าดําเนินการผิดกฎหมายร่วมด้วย
นายกรัฐมนตรียังได้ตอบคําถามกรณีการชุมนุมที่จะเกิดขึ้นในวันที่ 14 ต.ค. นี้ว่า เจ้าหน้าที่ตํารวจจะเป็นดูแล ซึ่งกําชับให้ทุกฝ่ายปฏิบัติงานด้วยความละมุนละม่อม ไม่ใช้ความรุนแรง นายกรัฐมนตรีกล่าวในตอนท้ายว่า รัฐบาลเร่งดําเนินคดีแก่ผู้ที่กระทําผิด ทุจริต เพื่อสร้างความมั่นใจให้แก่ประชาชน หากมีหลักฐานข้อเท็จจริงก็ต้องดําเนินการตามกฎหมายทุกประการ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีร่วมประชาสัมพันธ์ “อร่อยล้นฟ้า@สีลม ไม่ต้องบิน ก็ฟินได้” ขณะที่ บ. การบินไทย จำกัด (มหาชน) เล็งเพิ่มช่องทางจำหน่ายปาท่องโก๋-สังขยาเจ้าจำปี สูตรพิเศษ
วันอังคารที่ 6 ตุลาคม 2563
นายกรัฐมนตรีร่วมประชาสัมพันธ์ “อร่อยล้นฟ้า@สีลม ไม่ต้องบิน ก็ฟินได้” ขณะที่ บ. การบินไทย จํากัด (มหาชน) เล็งเพิ่มช่องทางจําหน่ายปาท่องโก๋-สังขยาเจ้าจําปี สูตรพิเศษ
นายกรัฐมนตรีร่วมประชาสัมพันธ์ “อร่อยล้นฟ้า@สีลม ไม่ต้องบิน ก็ฟินได้” ขณะที่ บริษัท การบินไทย จํากัด (มหาชน) เล็งเพิ่มช่องทางจําหน่ายปาท่องโก๋-สังขยาเจ้าจําปี สูตรพิเศษ
วันนี้ (6 ต.ค. 63) เวลา 08.30 น. ณ ตึกสันติไมตรี ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เปิดเผยภารกิจของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ช่วงเช้าก่อนเข้าร่วมประชุมคณะรัฐมนตรีในวันนี้ โดย นายกรัฐมนตรีพร้อมด้วยนายดิสทัต โหตระกิตย์ เลขาธิการนายกรัฐมนตรี เยี่ยมชมผลิตภัณฑ์ เบเกอรี่ Puff & Pie ของบริษัท การบินไทย จํากัด (มหาชน) ซึ่งมีนายชาญศิลป์ ตรีนุชกร รักษาการแทนกรรมการผู้อํานวยการใหญ่ บริษัท การบินไทยฯ นางวรางคณา ลือโรจน์วงศ์ กรรมการผู้จัดการฝ่ายครัวการบิน นําเชฟการบินไทยร่วมประชาสัมพันธ์ “อร่อยล้นฟ้า@สีลม ไม่ต้องบิน ก็ฟินได้” นายกรัฐมนตรีชมขนมประเภทต่าง ๆ รวมทั้งทดลองชิมปาท่องโก๋และสังขยา มันม่วงการบินไทย พร้อมชมว่า “อร่อย”
ทั้งนี้ บริษัท การบินไทย จํากัด (มหาชน) ได้ปรับกลยุทธ์ ครัวการบินไทย สร้างรายได้ โดยจัดจําหน่ายเบเกอรีรวมทั้งปาท่องโก๋และสังขยาเจ้าจําปีสูตรพิเศษ ในร้าน Puff & Pie สาขาต่าง ๆ และร่วมมือกับสายการบินไทยสมายล์แอร์เวย์ จํากัด เพื่อให้บริการปาท่องโก๋และสังขยาเจ้าจําปีสูตรพิเศษบนเที่ยวบินอีกด้วย
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ที่ต้องการเดินทางท่องเที่ยวในประเทศไทย ต้องมีลักษณะเช่นไร ??
วันอังคารที่ 6 ตุลาคม 2563
ผู้ที่ต้องการเดินทางท่องเที่ยวในประเทศไทย ต้องมีลักษณะเช่นไร ??
ผู้ที่ต้องการเดินทางท่องเที่ยวในประเทศไทยมีลักษณะเช่นไร ??
Q : ผู้ที่ต้องการเดินทางท่องเที่ยวในประเทศไทย ต้องมีลักษณะเช่นไร ??
A : 1. ประสงค์จะเดินทางมาพํานักระยะยาวภายในประเทศไทย
2. ยอมรับการปฏิบัติตามมาตรการด้านสาธารณสุขที่ประกาศใช้ภายในประเทศไทย และยินยอมกักตัวรวม 14 วัน
3. มีหลักฐานสถานที่พักอาศัยระยะยาวภายในประเทศไทย
รัฐบาลไทย-ข่าวทำเนียบรัฐบาล-​ครม.เห็นชอบเลื่อนการเสนอตัวไทยเป็นเจ้าภาพยูธโอลิมปิก
วันอังคารที่ 6 ตุลาคม 2563
​ครม.เห็นชอบเลื่อนการเสนอตัวไทยเป็นเจ้าภาพยูธโอลิมปิก
​ครม.เห็นชอบเลื่อนการเสนอตัวไทยเป็นเจ้าภาพยูธโอลิมปิก
น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบการเลื่อนเสนอตัวเป็นเจ้าภาพจัดการแข่งขันกีฬายูธโอลิมปิกเกมส์ครั้งที่ 5 จากเดิมในปี พ.ศ. 2569 หรือปี 2026 เป็นปีพ.ศ.2573 หรือปี 2030 สืบเนื่องมาจาก คณะกรรมการโอลิมปิคแห่งประเทศไทย ในพระบรมราชูปถัมภ์ ได้รับหนังสือจากคณะกรรมการโอลิมปิกสากล (IOC) เมื่อวันที่ 17 ก.ค.ที่ผ่านมา แจ้งการเลื่อนจัดการแข่งขันยูธโอลิมปิกครั้งที่ 4ที่สาธารณรัฐเซเนกัล จากเดิมกําหนดจัดขึ้นในปี พ.ศ.2565 หรือปี 2022 เป็นปี พ.ศ. 2569 หรือปี 2026 จึงทําให้ประเทศไทยต้องเลื่อนการเสนอตัวเป็นเจ้าภาพจัดการแข่งขันยูธโอลิมปิกครั้งที่ 5 ออกไปก่อน
ทั้งนี้สํานักเลขาธิการครม.ให้ความเห็นว่า การเสนอตัวเป็นเจ้าภาพจัดการแข่งขันยูธโอลิมปิก มีหลายขั้นตอนที่ต้องดําเนินการอย่างต่อเนื่องเพื่อเตรียมความพร้อม เช่น การเตรียมข้อมูลความพร้อมในการจัดการแข่งขัน การประสานงานกับต่างประเทศ การประชาสัมพันธ์ ซึ่งจําเป็นต้องใช้ระยะเวลาในการเตรียมการ ดังนั้น กระทรวงการท่องเที่ยวและกีฬาและหน่วยงานที่เกี่ยวข้องควรดําเนินการในด้านต่างๆให้ครบถ้วนทุกมิติ รวมทั้งจัดทํารายละเอียดของแผนงาน และกิจกรรมที่ต้องดําเนินการ และประมาณการค่าใช้จ่ายที่เกี่ยวข้องเพื่อเสนอครม.พิจารณาอีกครั้งหนึ่ง ก่อนตอบรับการเป็นเจ้าภาพอย่างเป็นทางการต่อไป
--------------
รัฐบาลไทย-ข่าวทำเนียบรัฐบาล-นายกรัฐมนตรีย้ำเลือกตั้ง อบจ. ต้องโปร่งใส สุจริต วอนทุกคนร่วมกันเรียนรู้ เลือกคนดีมาปฏิบัติหน้าที่เพื่อท้องถิ่น
วันอังคารที่ 6 ตุลาคม 2563
นายกรัฐมนตรีย้ําเลือกตั้ง อบจ. ต้องโปร่งใส สุจริต วอนทุกคนร่วมกันเรียนรู้ เลือกคนดีมาปฏิบัติหน้าที่เพื่อท้องถิ่น
นายกรัฐมนตรีย้ําเลือกตั้งสมาชิกสภาองค์การบริหารส่วนจังหวัด (อบจ.) ต้องโปร่งใส สุจริต วอนทุกคนร่วมกันเรียนรู้ เลือกคนดีมาปฏิบัติหน้าที่เพื่อท้องถิ่น
วันนี้ (6 ต.ค. 63) เวลา 13.15 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย ที่ประชุมคณะรัฐมนตรีมีมติเห็นสมควรให้มีการเลือกตั้งสมาชิกสภาองค์การบริหารส่วนจังหวัด เนื่องจากมีความพร้อมสําหรับการเลือกตั้งมากที่สุดคือ โดยสํานักงานคณะกรรมการการเลือกตั้ง จะเป็นผู้กําหนดวันที่ที่เหมาะสมต่อไป ซึ่งคาดว่าอาจจะอยู่ภายในเดือนธันวาคม สําหรับ การเลือกตั้งผู้บริหารท้องถิ่นที่เหลือทั้ง เทศบาล องค์การบริหารส่วนตําบล กรุงเทพมหานคร และเมืองพัทยา จะทยอยให้มีการเลือกตั้งต่อไปโดยมีการจัดสรรงบประมาณรายจ่ายประจําปี พ.ศ. 2564 ไว้แล้ว
ทั้งนี้ นายกรัฐมนตรีย้ําให้การเลือกตั้งนั้นเป็นไปด้วยความโปร่งใส เป็นธรรม เพื่อคัดเลือกผู้แทนที่ซื่อสัตย์ สุจริต โปร่งใส ตรวจสอบได้ มาปฏิบัติหน้าที่เพื่อท้องถิ่น โดยเผยว่า เป็นประสบการณ์ที่ทั้งรัฐบาล คณะรัฐมนตรี และประชาชน ต้องเรียนรู้ไปด้วยกันให้สอดคล้องตามหลักประชาธิปไตยที่แท้จริง เช่นเดียวกับ การนําเสนอโครงการ/แผนงาน ของทุกกระทรวง เป็นไปตามลําดับผ่านรัฐมนตรีเจ้ากระทรวง คณะกรรมการกลั่นกรองฯ สํานักงบประมาณ สํานักงานสภาพัฒนาการเศรษฐกิจและสังคมแห่งชาติ และนายกรัฐมนตรี เพื่อนําเข้าพิจารณาในที่ประชุมคณะรัฐมนตรี ตามกระบวนการเพื่อความถูกต้อง
ในตอนท้าย นายกรัฐมนตรีชี้แจงต่อสื่อมวลชนถึงกระแสข่าวกดดันให้นายกรัฐมนตรีลาออ ว่า ตนในฐานะหัวหน้ารัฐบาล มีความตั้งใจในการบริหารประเทศ สร้างความเข้าใจแก่ประชาชน ปฏิบัติงานตามกฎหมาย ระเบียบ กติกา เป็นหลักเพื่อให้ประเทศไทยสามารถดํารงอยู่ได้ด้วยเสถียรภาพ สามารถก้าวผ่านวิกฤตการแพร่ระบาดของเชื้อไวรัสโควิด-19 วิกฤตทางการเมือง และวิกฤตเศรษฐกิจ เพราะประเทศไทยสําคัญเหนือกว่าสิ่งอื่น
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ซับคอนไทยแลนด์ 2020” ไฮบริด เอ็กซ์ซิบิชั่น จับคู่ธุรกิจชื่นมื่นทะลุ 3.8 พันล้านบาท
วันอังคารที่ 6 ตุลาคม 2563
“ซับคอนไทยแลนด์ 2020” ไฮบริด เอ็กซ์ซิบิชั่น จับคู่ธุรกิจชื่นมื่นทะลุ 3.8 พันล้านบาท
“ซับคอนไทยแลนด์ 2020” ไฮบริด เอ็กซ์ซิบิชั่น จับคู่ธุรกิจชื่นมื่นทะลุ 3.8 พันล้านบาท
“ซับคอนไทยแลนด์ 2020” ไฮบริด เอ็กซ์ซิบิชั่นจับคู่ธุรกิจชื่นมื่นทะลุ 3.8 พันล้านบาท
บีโอไอเผยผลจัดงานซับคอนไทยแลนด์ 2020 รูปแบบใหม่ “ไฮบริด เอ็กซ์ซิบิชั่น” ตอบโจทย์ยุคนิวนอร์มอล ใช้เทคโนโลยีความรู้เพื่อรักษาระยะห่างทางสังคม เกิดการจับคู่ธุรกิจจํานวน 1,277 คู่คิดเป็นมูลค่า 3,889 ล้านบาท มีผู้เข้าร่วมงานกว่า 1.2 หมื่นคน
นางสาวซ่อนกลิ่น พลอยมี ที่ปรึกษาด้านการลงทุน สํานักงานคณะกรรมการส่งเสริมการลงทุน หรือบีโอไอ เปิดเผยถึงผลการจัดงานซับคอนไทยแลนด์ 2020 ที่จัดขึ้นระหว่างวันที่ 23 – 26 กันยายน ที่ผ่านมาณ ศูนย์นิทรรศการและการประชุมไบเทค บางนา ว่า การจัดงานก่อให้เกิดการจับคู่เจรจาธุรกิจ 1,277 คู่ มูลค่าการเชื่อมโยง 3,889 ล้านบาท โดยมีผู้เข้าร่วมงานตลอด 4 วัน จํานวน 12,487 คน
“การเจรจาจับคู่ทางธุรกิจในงานซับคอนไทยแลนด์ มีมูลค่าสูงถึง 3,889 ล้านบาท ถือเป็นสิ่งที่เกินความคาดหมาย เนื่องจากมีระยะเวลาในการเตรียมงานเพียง 2 เดือน เพราะผลกระทบจากวิกฤตโควิด-19โดยอุตสาหกรรมที่มีการจับคู่ธุรกิจมากที่สุด คืออุตสาหกรรมยานยนต์ และอิเล็กทรอนิกส์ โดยนักลงทุนต่างชาติที่เข้าร่วมจับคู่เจรจาธุรกิจแบบออนไลน์กับผู้ประกอบการไทย ได้แก่ ประเทศญี่ปุ่น จีน เกาหลีใต้ ฝรั่งเศส เบลเยี่ยม เนเธอร์แลนด์ และสหรัฐอเมริกา” นางสาวซ่อนกลิ่นกล่าว
สําหรับงานซับคอนไทยแลนด์ 2020 เป็นงานแสดงชิ้นส่วนอุตสาหกรรมที่รวมความก้าวหน้าด้านเทคโนโลยีและนวัตกรรมการผลิตแบบครบวงจร และงานจับคู่ธุรกิจครั้งสําคัญแห่งปี รวบรวมผู้ผลิตชิ้นส่วนอุตสาหกรรมกว่า 200 ราย โดยในปีนี้จัดงานในรูปแบบไฮบริด เอ็กซ์ซิบิชั่น ที่ใช้เทคโนโลยีออนไลน์ดิจิทัล ผสมผสานกับการจัดงานแสดงสินค้าทั่วไปตอบโจทย์อุตสาหกรรมยุคนิวนอร์มอล
รัฐบาลไทย-ข่าวทำเนียบรัฐบาล-“ปลัดกระทรวงยุติธรรม” ประชุมคณะกรรมการตรวจสอบทรัพย์สิน ครั้งที่ ๒๐/๒๕๖๓
วันอังคารที่ 6 ตุลาคม 2563
“ปลัดกระทรวงยุติธรรม” ประชุมคณะกรรมการตรวจสอบทรัพย์สิน ครั้งที่ ๒๐/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๐/๒๕๖๓
ในวันจันทร์ที่ ๕ ตุลาคม ๒๕๖๓ เวลา ๐๘.๓๐ น.
ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงาน ป.ป.ส. เขตดินแดง กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการตรวจสอบทรัพย์สิน ครั้งที่ ๒๐/๒๕๖๓
โดยมี นายวิชัย ไชยมงคล เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน
พร้อมด้วยคณะกรรมการเข้าร่วมประชุมฯ
เพื่อทราบการรายงานผลการดําเนินงานตรวจสอบทรัพย์สิน
รวมทั้งพิจารณาการดําเนินการตรวจสอบทรัพย์สินจํานวน ๕๔ คดี โดยแยกเป็นคดีที่มีมูลค่าเกิน ๑ ล้านบาทขึ้นไป จํานวน ๒ คดี
และเป็นเป็นคดีที่มีมูลค่าไม่เกิน ๑ ล้านบาท จํานวน ๕๒ คดี
รวมมูลค่าทรัพย์สิน ๑๓,๗๔๕,๑๗๖.๓๗ บาท
ซึ่งการประชุมคณะกรรมการตรวจสอบทรัพย์สินเป็นกระบวนการบังคับใช้กฎหมาย
ตามมาตรการริบทรัพย์สินในคดียาเสพติด
เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา
และไม่ให้ผู้กระทําความผิดเกี่ยวกับยาเสพติดได้รับประโยชน์ใด
จากทรัพย์สินที่ได้มาจากการค้ายาเสพติด อันจะนํามาซึ่งความมั่นคงปลอดภัยของประชาชน
และสังคมจากปัญหายาเสพติด
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมหารือผู้แทนเอกอัครราชทูตสหรัฐอเมริกาประจำประเทศไทย เตรียมจัดเวทีประชุมเชิงปฏิบัติการด้านความมั่นคงปลอดภัยไซเบอร์และการคุ้มครองข้อมูลส่วนบุคคล
วันอังคารที่ 6 ตุลาคม 2563
กระทรวงดิจิทัลฯ ร่วมหารือผู้แทนเอกอัครราชทูตสหรัฐอเมริกาประจําประเทศไทย เตรียมจัดเวทีประชุมเชิงปฏิบัติการด้านความมั่นคงปลอดภัยไซเบอร์และการคุ้มครองข้อมูลส่วนบุคคล
กระทรวงดิจิทัลฯ ร่วมหารือผู้แทนเอกอัครราชทูตสหรัฐอเมริกาประจําประเทศไทย เตรียมจัดเวทีประชุมเชิงปฏิบัติการด้านความมั่นคงปลอดภัยไซเบอร์และการคุ้มครองข้อมูลส่วนบุคคล
เมื่อวันที่ 6 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมเชิงปฏิบัติการด้านความมั่นคงปลอดภัยไซเบอร์และการคุ้มครองข้อมูลส่วนบุคคลร่วมกับผู้แทนจากสถานเอกอัครราชทูตสหรัฐอเมริกาประจําประเทศไทย โดยมี Mr.Noah Geesaman รองที่ปรึกษาด้านเศรษฐกิจสถานเอกอัครราชทูตสหรัฐอเมริกาประจําประเทศไทย Mr.Brandon Megordem จากสํานักงานส่งเสริมการค้าและการพัฒนาแห่งสหรัฐอเมริกา พร้อมคณะฯ เข้าพบเพื่อหารือถึงความร่วมมือกับประเทศไทยเพื่อพัฒนาสถาปัตยกรรมด้านความมั่นคงปลอดภัยไซเบอร์ที่เข้มแข็งผ่านการแบ่งปันประสบการณ์ในเชิงนโยบายและการสร้างระบบของสหรัฐฯ ในการนี้ผู้แทนจากสหรัฐฯได้เสนอร่างแผนกําหนดการในการจัดประชุมเชิงปฏิบัติการ (Workshop) พร้อมร่างประเด็น เช่น ภาพรวมกฎเกณฑ์และนโยบายของไทยต่อความมั่นคงปลอดภัยไซเบอร์ ภาพรวมมาตรฐานโลกและอุตสาหกรรม และประเด็นความมั่นคงปลอดภัยไซเบอร์ การคุ้มครองข้อมูลส่วนบุคคลและความเป็นส่วนตัว ทั้งนี้ฝ่ายไทยสามารถปรับเปลี่ยนร่างประเด็นหารือและร่างกําหนดการเพื่อให้สอดคล้องต่อความสนใจและความต้องการของฝ่ายไทยได้ ซึ่งคาดว่าจะเป็นการจัดประชุมทางไกลจํานวน 3 วัน ณ ห้องประชุม MDES 2 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
********************
รัฐบาลไทย-ข่าวทำเนียบรัฐบาล-ไอแบงก์ ผ่าน (ITA) ระดับ A ผลการประเมินคุณธรรมและความโปร่งใสฯ ประจำปีงบประมาณ 2563
วันอังคารที่ 6 ตุลาคม 2563
ไอแบงก์ ผ่าน (ITA) ระดับ A ผลการประเมินคุณธรรมและความโปร่งใสฯ ประจําปีงบประมาณ 2563
เมื่อวันที่ 28 กันยายน 2563 ที่ผ่านมา สํานักงานป.ป.ช. ได้ประกาศผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ 2563 พบว่า ธนาคารอิสลามแห่งประเทศไทย (ไอแบงก์) มีคะแนนอยู่ที่ 93.00 หรือระดับ A
เมื่อวันที่ 28 กันยายน 2563 ที่ผ่านมา สํานักงานป.ป.ช. ได้ประกาศผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ 2563 พบว่า ธนาคารอิสลามแห่งประเทศไทย (ไอแบงก์) มีคะแนนอยู่ที่ 93.00 หรือระดับ A
จากรายงานรายละเอียดผลประเมิน ประจําปีงบประมาณ 2563 สํานักงาน ปปช.ได้ประเมินธนาคารจาก 3 แบบวัด คือ แบบวัดการรับรู้ของผู้มีส่วนร่วมได้ส่วนเสียภายใน (IIT) แบบวัดการรับรู้ของผู้มีส่วนได้ส่วนเสียภายนอก (EIT) และแบบตรวจการเปิดเผยข้อมูลสาธารณะ (OIT) รวมจํานวนทั้งสิ้น 10 ตัวชี้วัด พบว่า มีคะแนนสูงกว่าเกณฑ์เป้าหมาย (ร้อยละ 85) ทุกตัวชี้วัด ซึ่งสะท้อนถึงการตระหนักรู้ของบุคลากรในการปฏิบัติหน้าที่อย่างซื่อสัตย์สุจริต มุ่งผลสัมฤทธฺ์สูงสุดและคํานึกถึงประโยชน์ส่วนรวมเป็นหลักอย่างชัดเจน อีกทั้งยังคํานึงถึงคุณภาพในการให้บริการประชาชนอย่างมีประสิทธิภาพและประสิทธิผล ตลอดจนเห็นความสําคัญของการเปิดเผยข้อมูลสาธารณะและการให้บริการผ่านระบบ e-service อย่างดียิ่ง
รัฐบาลไทย-ข่าวทำเนียบรัฐบาล-กระทรวงยุติธรรม ประชุมหารือเพื่อกำหนดแนวทางวาระการประชุมผู้บริหารกระทรวงยุติธรรม
วันอังคารที่ 6 ตุลาคม 2563
กระทรวงยุติธรรม ประชุมหารือเพื่อกําหนดแนวทางวาระการประชุมผู้บริหารกระทรวงยุติธรรม
นายนิยม เติมศรีสุข รองปลัดกระทรวงยุติธรรม เป็นประธานการประชุมหารือเพื่อกําหนดแนวทางวาระการประชุมผู้บริหารกระทรวงยุติธรรม
ในวันจันทร์ที่ ๕ ตุลาคม ๒๕๖๓ เวลา ๑๓.๐๐ น. ณ ห้องประชุมพินิจ ๑ กรมพินิจและคุ้มครองเด็กและเยาวชน ชั้น ๕ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายนิยม เติมศรีสุข รองปลัดกระทรวงยุติธรรม เป็นประธานการประชุมหารือเพื่อกําหนดแนวทางวาระการประชุมผู้บริหารกระทรวงยุติธรรม โดยมี ผู้บริหารหน่วยงานในสังกัดสํานักงานรัฐมนตรี และสํานักงานปลัดกระทรวงยุติธรรม ตลอดจนผู้แทนจากส่วนราชการในสังกัดกระทรวงยุติธรรม เข้าร่วมฯ เพื่อกําหนดแนวทางวาระการประชุมผู้บริหารกระทรวงยุติธรรมประจําสัปดาห์ ตามนโยบาย และข้อสั่งการของรัฐมนตรีว่าการกระทรวงยุติธรรม รวมทั้งสอดคล้องกับยุทธศาสตร์กระทรวงยุติธรรม เพื่อขับเคลื่อนการดําเนินงานที่สําคัญของกระทรวงยุติธรรมต่อไป
รัฐบาลไทย-ข่าวทำเนียบรัฐบาล-มหาดไทยแจ้งทุกจังหวัดจัดกิจกรรมน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2563
วันอังคารที่ 6 ตุลาคม 2563
มหาดไทยแจ้งทุกจังหวัดจัดกิจกรรมน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2563
มหาดไทยแจ้งทุกจังหวัดจัดกิจกรรมน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2563
วันนี้ (6 ต.ค.63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ในการประชุมส่วนราชการที่เกี่ยวข้องในการจัดกิจกรรมน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยมีที่ปรึกษานายกรัฐมนตรีด้านงานเฉลิมพระเกียรติและงานกิจการพิเศษ เป็นประธาน ที่ประชุมมีมติมอบหมายให้กระทรวงมหาดไทยแจ้งหน่วยงานในสังกัดและทุกจังหวัดจัดกิจกรรมฯ ดังกล่าวพร้อมกับส่วนกลาง
นายฉัตรชัย พรหมเลิศ กล่าวว่า เพื่อให้การดําเนินการจัดกิจกรรมของทุกจังหวัดเป็นไปด้วยความเรียบร้อย สมพระเกียรติ และเป็นไปตามมติที่ประชุมฯ ดังกล่าว กระทรวงมหาดไทยได้แจ้งให้ผู้ว่าราชการจังหวัดทุกจังหวัดดําเนินการจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอังคารที่ 13 ตุลาคม 2563 โดยมีกิจกรรม ดังนี้ เวลา 07:00 น. พิธีทําบุญตักบาตรถวายพระราชกุศล ณ ศาลากลางจังหวัดหรือสถานที่เหมาะสม เวลา 08:15 น. พิธีวางพวงมาลาและถวายบังคม เวลา 19:00 น. พิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นอกจากนี้ จะมีการจัดกิจกรรมจิตอาสาถวายพระราชกุศล “ปณิธานความดี ทําดีเริ่มได้ที่ใจเรา” ในวันดังกล่าว
นายฉัตรชัย พรหมเลิศ กล่าวเพิ่มเติมว่า กระทรวงมหาดไทย ได้เน้นย้ําให้ทุกจังหวัดเตรียมความพร้อมจัดกิจกรรมให้เป็นไปด้วยความเรียบร้อย พร้อมกําชับการดําเนินการให้เป็นไปตามมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) รวมทั้งเชิญชวนพี่น้องประชาชนทุกภาคส่วนในพื้นที่เข้าร่วมกิจกรรมดังกล่าวโดยพร้อมเพรียงกัน
รัฐบาลไทย-ข่าวทำเนียบรัฐบาล-กระทรวงยุติธรรมในฐานะผู้ประสานงานหลักของ ASLOM ประเทศไทย จัดการประชุมสำหรับคณะผู้แทนไทยเพื่อเข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th  ASEAN Senior
วันอังคารที่ 6 ตุลาคม 2563
กระทรวงยุติธรรมในฐานะผู้ประสานงานหลักของ ASLOM ประเทศไทย จัดการประชุมสําหรับคณะผู้แทนไทยเพื่อเข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th  ASEAN Senior
กระทรวงยุติธรรมในฐานะผู้ประสานงานหลักของ ASLOM ประเทศไทย จัดการประชุมสําหรับคณะผู้แทนไทยเพื่อเข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th  ASEAN Senior Law Offcials Meeting : ASLOM) และการประชุมที่เกี่ยวข้อง ผ่านระบบ Video
ในวันจันทร์ที่ ๕ ตุลาคม ๒๕๖๓ เวลา ๐๙.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ศูนย์ราชการเฉลิมพระเกียรติฯ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมมอบหมายให้ นายอัสนีย์ สังขเนตร ผู้อํานวยการกองการต่างประเทศเข้าร่วมการประชุมคณะทํางานว่าด้วยการพิจารณาต้นแบบในการสร้างความสอดคล้องในเรื่องกฎหมายการค้าของอาเซียน ครั้งที่ ๙(9th ASLOM WORKING GROUP MEETING ON EXAMINING MODALITIES FOR HARMONISATION OF ASEAN TRADE LAW) และมีผู้แทนจากหน่วยงานที่เกี่ยวข้องของไทยเข้าร่วมการประชุมฯ อาทิ สํานักงานศาลยุติธรรม สํานักงานอัยการสูงสุด สํานักงานคณะกรรมการกฤษฎีกา กระทรวงการต่างประเทศ กรมบังคับคดี และกองกฎหมาย สํานักงานปลัดกระทรวงยุติธรรม
ทั้งนี้ กระทรวงยุติธรรมในฐานะผู้ประสานงานหลักของ ASLOM ประเทศไทย จัดการประชุมสําหรับคณะผู้แทนไทยเพื่อเข้าร่วมการประชุมเจ้าหน้าที่อาวุโสอาเซียนด้านกฎหมาย ครั้งที่ ๑๙ (The 19th ASEAN Senior Law Offcials Meeting : ASLOM) และการประชุมที่เกี่ยวข้อง ผ่านระบบ Video Conference ระหว่างวันที่ ๕ - ๗ ตุลาคม ๒๕๖๓
สําหรับการประชุมครั้งนี้ มีวัตถุประสงค์เพื่อหารือร่วมกันระหว่างประเทศสมาชิกอาเซียนเกี่ยวกับการอนุญาโตตุลาการและการระงับข้อพิพาท การซื้อขายสินค้าระหว่างประเทศ และพาณิชย์อิเล็กทรอนิกส์ (Electronic commerce) โดยแต่ละประเทศรวมทั้งประเทศไทยได้รายงานพัฒนาการของการดําเนินงานในส่วนที่เกี่ยวข้อง อาทิ การพัฒนากฎหมาย การแก้ไขกฎหมายเพิ่มเติม นอกจากนี้ สมาคมกฎหมายอาเซียน (ASEAN Law Association : ALA) ยังได้นําเสนอแนวทางว่าด้วยต้นแบบที่เป็นเลิศในการบังคับตามคําชี้ขาดของอนุญาโตตุลาการ รวมถึงการจัดตั้งคณะที่ปรึกษาในเรื่องอนุญาโตตุลาการ เพื่อให้การประสานงานระหว่าง ASLOM กับ ALA เกิดประสิทธิภาพและประสิทธิผลต่อไป
รัฐบาลไทย-ข่าวทำเนียบรัฐบาล-กรุงไทยตั้งบริษัทร่วมทุน อินฟินิธัส รุกธุรกิจดิจิทัลรูปแบบใหม่
วันอังคารที่ 6 ตุลาคม 2563
กรุงไทยตั้งบริษัทร่วมทุน อินฟินิธัส รุกธุรกิจดิจิทัลรูปแบบใหม่
ธนาคารได้รับอนุญาตจากธนาคารแห่งประเทศไทย ให้จัดตั้ง บริษัท อินฟินิธัส บาย กรุงไทย จํากัด (Infinitaas by Krungthai) ด้วยวิสัยทัศน์ Infinity as a Service โดยเป็นบริษัทวิจัยและพัฒนาผลิตภัณฑ์ทางการเงินดิจิทัลรูปแบบใหม่
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารได้รับอนุญาตจากธนาคารแห่งประเทศไทย ให้จัดตั้ง บริษัท อินฟินิธัส บาย กรุงไทย จํากัด (Infinitaas by Krungthai) ด้วยวิสัยทัศน์ Infinity as a Service โดยเป็นบริษัทวิจัยและพัฒนาผลิตภัณฑ์ทางการเงินดิจิทัลรูปแบบใหม่ มุ่งเน้นการให้บริการด้านการพัฒนา Innovation & Digital Platform ต่างๆ เพื่อเข้าสู่ Open Banking, Virtual Digital Banking Service รวมถึง New Business Model อย่างเต็มรูปแบบ นับเป็นโอกาสในการสร้างธุรกิจใหม่ๆ ให้กับองค์กรและหน่วยงานต่างๆ ทั้งในส่วนของธนาคารกรุงไทยและบริษัทในเครือ ลูกค้าของธนาคาร และพันธมิตรทางธุรกิจอื่นๆ ตลอดจนผลักดัน Platform ขนาดใหญ่ เช่น แอปพลิเคชั่นเป๋าตัง เป็นโครงสร้างดิจิทัลพื้นฐานของประเทศ อันจะนําไปสู่การวางรากฐานทางการเงิน เพื่อให้ประชาชนทุกกลุ่มเข้าถึงการทําธุรกรรมทางการเงินดิจิทัล และขับเคลื่อนเศรษฐกิจของประเทศให้สามารถเดินหน้าต่อไปได้อย่างมั่นคงและยั่งยืน
ทั้งนี้ เป็นขั้นตอนตามแผนการขับเคลื่อนยุทธศาสตร์คู่ขนานระหว่างการดําเนินธุรกิจ 2 รูปแบบไปพร้อมๆ กัน (2 Banking Model) โดยแบ่งออกเป็น เรือบรรทุกเครื่องบิน (Carrier) แนวทางการดําเนินธุรกิจแบบดั้งเดิม และ แบบเรือเร็ว (Speed Boat) แนวทางการดําเนินธุรกิจในรูปแบบใหม่ ที่เป็นลักษณะของการทํางานแบบ Agile เพื่อให้การปฏิรูปองค์กรภายใต้ Perfect Storm เป็นไปได้อย่างมีประสิทธิภาพและบรรลุภารกิจที่ตั้งไว้
ทีม Marketing Strategy
โทร.0-2208 4174-8
รัฐบาลไทย-ข่าวทำเนียบรัฐบาล-“ดีอีเอส” อบรมแกนนำอาสาสมัครดิจิทัล (อสด.) ส่งเสริมและให้ความรู้การใช้เทคโนโลยีดิจิทัลแก่ประชาชนในพื้นที่ ขับเคลื่อนภารกิจสำคัญของกระทรวงฯ
วันพฤหัสบดีที่ 8 ตุลาคม 2563
“ดีอีเอส” อบรมแกนนําอาสาสมัครดิจิทัล (อสด.) ส่งเสริมและให้ความรู้การใช้เทคโนโลยีดิจิทัลแก่ประชาชนในพื้นที่ ขับเคลื่อนภารกิจสําคัญของกระทรวงฯ
“ดีอีเอส” อบรมแกนนําอาสาสมัครดิจิทัล (อสด.) ส่งเสริมและให้ความรู้การใช้เทคโนโลยีดิจิทัลแก่ประชาชนในพื้นที่ ขับเคลื่อนภารกิจสําคัญของกระทรวงฯ
เมื่อวันที่ 7 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานพิธีเปิดการอบรมแกนนําอาสาสมัครดิจิทัล (อสด.) ภายใต้โครงการการพัฒนาอาสาสมัครดิจิทัล (อสด.) ณ โรงแรม ทีเค พาเลซ & คอนเวนชั่น ทั้งนี้โครงการการพัฒนาเครือข่ายอาสาสมัครดิจิทัล (อสด.) จัดทําขึ้นในปีงบประมาณ 2563 เพื่อสร้างแกนนําเครือข่ายอาสาสมัครดิจิทัลระดับอําเภอ จํานวน 880 คน ซึ่งจะเป็นผู้แทนกระทรวงดิจิทัลฯ ขับเคลื่อนนโยบายและภารกิจที่สําคัญของกระทรวงดิจิทัลฯ และหน่วยงานในสังกัด รวมถึงส่งเสริมและให้ความรู้เกี่ยวกับการใช้เทคโนโลยีดิจิทัลแก่ประชาชนในพื้นที่
*****************
รัฐบาลไทย-ข่าวทำเนียบรัฐบาล-‘จับกัง1’ ปลื้ม 3 เดือน แรงงานไทยโกยเงินกลับเกือบ 800 ลบ. หลังจากเก็บผลไม้ป่าในฟินแลนด์และสวีเดน
วันพฤหัสบดีที่ 8 ตุลาคม 2563
‘จับกัง1’ ปลื้ม 3 เดือน แรงงานไทยโกยเงินกลับเกือบ 800 ลบ. หลังจากเก็บผลไม้ป่าในฟินแลนด์และสวีเดน
รมว.แรงงาน เผย นายกรัฐมนตรี ให้ความสําคัญกับการจัดส่งแรงงานไทยไปทํางานในต่างประเทศ ชื่นชมแรงงานไทยมีทักษะฝีมือเป็นที่ยอมรับของนายจ้างต่างชาติ กําชับเจ้าหน้าที่ด่านตรวจคนหางานสุวรรณภูมิดูแล 895 แรงงานไทยกลับจากเก็บผลไม้ป่าที่ฟินแลนด์ สวีเดน
เมื่อวันที่ 8 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา ได้ให้ความสําคัญกับการจัดส่งแรงงานไทยไปทํางานในต่างประเทศ โดยจะจัดส่งไปอย่างมีเกียรติ มีศักดิ์ศรี ซึ่งขณะนี้ มีหลายประเทศแสดงความสนใจแรงงานไทย เนื่องจากแรงงานไทย มีวินัยในการทํางานและมีทักษะฝีมือดี และประเทศไทยมีมาตรการต่างๆ ที่สามารถควบคุมการแพร่ระบาดของเชื้อโควิด -19 ได้ ทั้งนี้ ในการส่งแรงงานไทยไปทํางานต่างประเทศนั้น จะดําเนินการโดยยึดหลักความปลอดภัยของแรงงานไทยเป็นสําคัญ
นายสุชาติ กล่าวต่อว่า ในวันนี้มีแรงงานไทยเดินทางกลับจากประเทศฟินแลนด์ เวลา 13.00 น. จํานวน 365 คน และกลับจากสวีเดน กลุ่มแรก เวลา 11.30 น. จํานวน 254 คน กลุ่มสอง เวลา 14.40 น. จํานวน 276 คน ถึงท่าอากาศยานสุวรรณภูมิ รวมสองประเทศจํานวนทั้งสิ้น 895 คน โดยตั้งแต่วันที่ 1-7 ตุลาคมที่ผ่านมา มีแรงงานทั้งสองประเทศเดินทางกลับไทยแล้ว 3,270 คน กลับจากฟินแลนด์ 689 คน และสวีเดน 2,581 คน แรงงานเหล่านี้ได้เดินทางไปทํางานเก็บผลไม้ป่าที่ประเทศฟินแลนด์ ฤดูกาล 2020 เมื่อวันที่ 29 กรกฎาคมที่ผ่านมา เป็นเวลา 3 เดือน โดยได้รับค่าจ้างเดือนละประมาณ 80,000 บาท คิดเป็นเม็ดเงินที่นํารายได้เข้าประเทศเกือบ 800 ล้านบาท สําหรับการดูแลอํานวยความสะดวกแก่แรงงานไทยกลุ่มนี้ นอกจากด่านตรวจคนหางานสุวรรณภูมิ กรมการจัดหางาน กระทรวงแรงงานแล้ว ยังมีการท่าอากาศยาน ที่สนับสนุนชุด PE และเจ้าหน้าที่ทหารจากกระทรวงกลาโหมมาดูการปฎิบัติงานของเจ้าหน้าที่กระทรวงแรงงาน และดูแลอํานวยความสะดวกให้พร้อมสนับสนุนชุดหน้ากากอนามัย และถุงมือยางให้อีกหากไม่เพียงพอ ซึ่งการปฏิบัติงานเป็นไปด้วยความเรียบร้อย ทั้งนี้ แรงงานไทยทุกคนเมื่อเดินทางถึงประเทศไทยแล้วจะต้องเข้าสู่ขั้นตอนการกักตัว 14 วันตามสถานที่เฝ้าระวังที่รัฐจัดให้ต่อไป
“ท่านนายกฯ ได้ให้ความสําคัญกับการจัดส่งแรงงานไทยไปทํางานในต่างประเทศและชื่นชมแรงงานไทยทุกคนที่มีทักษะฝีมือจนเป็นที่ยอมรับของนายจ้างต่างชาติ และไทยเป็นประเทศที่ควบคุมการแพร่ระบาดของโควิด – 19 ได้ ในวันนี้ผมได้กําชับให้เจ้าหน้าที่ด่านตรวจคนหางานสุวรรณภูมิ กรมการจัดหางาน ดูแลแรงงานไทยทุกคนที่เดินทางกลับจากเก็บผลไม้ป่าที่ฟินแลนด์และสวีเดน เพราะพวกเขาเหล่านี้ถือว่าเป็นคนไทยที่เสียสละไปทํางานในต่างแดนและส่งรายได้กลับมาเลี้ยงดูครอบครัว รวมทั้งเป็นการนํารายได้เข้าประเทศเป็นเม็ดเงินมหาศาล” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-กิจกรรมสร้างสุขในยุค New Normal
วันพฤหัสบดีที่ 8 ตุลาคม 2563
กิจกรรมสร้างสุขในยุค New Normal
มีอะไรบ้างนะ